Војни рок у Југословенској војсци је одслужио у Славонском Броду, након чега се запослио у Поштанској штедионици у Љубљани. Био је веома активан у спортским друштвима. Још као дечак од шест година је почео да вежба у спортском друштву „Слобода” у Шишки. Био је члан ове организације све до њеног распуштања, а након тога је 1935. године прешао у соколско друштво, где је био активан све до почетка Другог светског рата у Југославији. Поред лаке атлетике бавио се и скоковима у воду у спортском друштву „Илирија” у Љубљани, а био је и на гимнастичком течају у Београду.